**ပြည်ထောင်စုသမ္မတမြန်မာနိုင်ငံတော်အစိုးရ  
သိပ္ပံနှင့်နည်းပညာဝန်ကြီးဌာန**

**မြန်မာသတင်းအချက်အလက်နည်းပညာတက္ကသိုလ်**

**ပြသမည့်ခေါင်းစဉ် - Lotus Shrine:**

**An AI-Enhanced Virtual Platform for Buddhist**

**Meditation, Prayer, and Spiritual Reflection**

**အဖွဲ့ဝင်များ -**

|  |  |  |
| --- | --- | --- |
| **စဉ်** | **အမည်** | **ခုံအမှတ်** |
| **၁** | **မောင်ခန့်ညားသွင်** | **2022-MIIT-CSE-018** |
| **၂** | **မောင်ပိုင်မင်းသွေး** | **2022-MIIT-CSE-002** |
| **၃** | **မမြတ်မွန်မွန်ဇော်** | **2022-MIIT-CSE-027** |

**ပရောဂျက် ကြည့်ကြပ်သူ - ဒေါက်တာဖြူမျိုးသွယ်**

**၁။ ရည်ရွယ်ချက်**

ဗုဒ္ဓဘာသာ၏အနှစ်သာရဖြစ်သော တရားထိုင်ခြင်း၊ ဆုတောင်းခြင်း၊ သီလစောင့်ခြင်း၊ဘုရားရှိခိုးခြင်း၊ ဘာဝနာပွားများခြင်း စသည်တို့သည် ဗုဒ္ဓဘာသာလူမျိူးတို့၏တန်ဖိုးထားရာအဖြစ် ရှေးရှေးကတည်းက မြန်မာ့ယဉ်ကျေးမှုထဲတွင် တည်ရှိနေပါသည်။ သို့သော် ယနေ့ခေတ်၏ တိုးတက်လာသောလူနေမှုပုံစံနှင့် အချိန်ပေးနိုင်ရန်ခက်ခဲခြင်း၊ ဘုရားဖူးထွက်ရန်ခက်ခဲခြင်း များကြောင့် လူအများစုမှာ ဗုဒ္ဓ၏ အဆုံးအမများ၊ ကျင့်စဉ်များနှင့် ဝေးကွာနေကြပါသည်။ ထိုကဲ့သို့သော ပြဿနာများအပေါ် အခြေခံပြီး ဘာသာရေးဆိုင်ရာအလေ့အထများကို ယနေ့ခေတ်နည်းပညာဖြင့် ပံ့ပိုးပေးနိုင်ရန် ရည်ရွယ်၍ **Lotus Shrine** project ကို တီထွင်ဖန်တီးခဲ့ခြင်းဖြစ်ပါသည်။

ဤ project သည် ဘုရားဖူးခြင်း၊ တရားထိုင်ခြင်း၊ နေ့စဉ် ဓမ္မဆောင်ပုဒ်များ ဖတ်ရှုခြင်း၊ တရားများ နားထောင်ခြင်း စသော စိတ်အေးချမ်းမှုဆိုင်ရာ ဗုဒ္ဓ၏အနှစ်သာရအတွေ့အကြုံများကို အွန်လိုင်းပေါ်မှ တဆင့် လွယ်ကူထိရောက်စွာ လုပ်ဆောင်နိုင်စေရန် ရည်ရွယ်ပါသည်။ ထို့အပြင် “ကိုးနဝင်းအဓိဋ္ဌာန်”ဝင်ရန် Koe Na Win Dashboard ကို စနစ်တကျ ထည့်သွင်းပေးထားပါသည်။ ၎င်း Dashbaord တွင် အဓိဋ္ဌာန်ဝင်သူအတွက် ကိုယ်ပိုင်အဓိဋ္ဌာန်မှတ်တမ်းများကို စနစ်တကျ မှတ်သား‌ပေးခြင်း၊ နေ့ရက်အလိုက် ရွတ်ဆိုရမည့် ဂါထာတော်များနှင့် သားသတ်လွတ်စားရမည့်နေ့ရက်များကို ဖော်ပြထားခြင်း၊ နေ့စဉ်နှလုံးသွင်းနိုင်ရန် စာတို/ဆောင်ပုဒ်များ ထားရှိပေးခြင်းနှင့် အဓိဋ္ဌာန်ဝင်သူအတွက် သက်ဆိုင်ရာ နေ့ရက်အလိုက် လုပ်ဆောင်ရမည့် လူပ်ငန်းဆောင်တာများကို လုပ်ဆောင်ရန် သတိပေးစာဆောင်များ မကြာခဏပေးပို့ခြင်း များပါဝင်ပါသည်။

**ရည်ရွယ်ချက်များမှာ** အောက်ပါအတိုင်းဖြစ်သည်။

* ဘုရားဖူးခြင်းနှင့် တရားထိုင်ခြင်းအတွက် လူတိုင်းဝင်ရောက်အသုံးပြုနိုင်သည့် အွန်လိုင်းပလက်ဖောင်းတစ်ခု ဖန်တီးနိုင်ရန်။
* အမှန်တကယ် ဘုရားဖူးနေရသကဲ့သလို့ ခံစားရစေသော immersive pagoda view experience ရရှိစေရန်။
* Google Teachable Machine ကို အသုံးပြု၍ laptop camera မှတဆင့် တရားထိုင်သူ၏ခန္ဓာကိုယ်ဖော်ပြချက်ကို ပြန်လည်ကြည့်ရှု၍ AI-powered pose-detection systemဖြင့် တရားထိုင်မှု ပုံစံမှန်ကန်မှုအပေါ် သတိပေးပြုပြင်ပေးနိုင်စေရန်။
* ကိုးနဝင်း အဓိဋ္ဌာန်န်ဝင်နိုင်စေရန် နှင့်အခြားသော ဗုဒ္ဓဘာသာဆိုင်ရာ တရားတော်များနာယူနိုင်စေရန်။
* Koe Na Win Dashboard တစ်ခု တည်ဆောက်၍ အဓိဋ္ဌာန်ဝင်သူအတွက် ကိုယ်ပိုင်အဓိဋ္ဌာန်မှတ်တမ်းများကို စနစ်တကျ မှတ်သား‌ပေးခြင်း၊ နေ့ရက်အလိုက် ရွတ်ဆိုရမည့် ဂါထာတော်များနှင့် သားသတ်လွတ်စားရမည့်နေ့ရက်များကို ဖော်ပြထားခြင်း တို့ကို လုပ်ဆောင်နိုင်‌စေရန်။
* ဗုဒ္ဓ၏အဓိကကျသော အေးချမ်းသောနေ့စဉ်ဘဝတစ်ခုကို တည်ဆောက်နိုင်စေရန်အတွက်ရန် နိဗ္ဗာန်ရောက်ကြောင်းတရားများကို အဆင်ပြေလွယ်ကူစွာ ပွားများ ကျင့်ကြံနိုင်‌‌‌‌‌စေရန်။

**၂။ အကျဉ်းချုပ်**

**Lotus Shrine** သည် တရားထိုင်ခြင်း၊ ဆုတောင်းခြင်းနှင့် ဘာသာရေးဆိုင်ရာအတွေးအခေါ်များကို ခေတ်မီနည်းပညာဖြင့် ပေါင်းစည်းဖန်တီးထားသော **အွန်လိုင်းပလက်ဖောင်း** တစ်ခုဖြစ်သည်။ ဘုရားဖူးခရီးသွားရန်အခက်အခဲရှိသူများ၊ တရားကျင့်ကြံအားထုတ်ရန် အချိန်သီးသန့်မပေးနိုင်သူများအတွက် ဘာသာရေးဆိုင်ရာအလေ့အထများကို မိမိတည်ရှိရာနေရာမှတဆင့် လွယ်ကူစွာပြုလုပ်နိုင်စေရန် ရည်ရွယ်ထားသည်။

ဤProject တွင် နေရာဒေသအသီးသီးမှ ဗုဒ္ဓရုပ်ပွားတော်များကို အမှန်တကယ်ဖူးမြော်နေသည့်ပုံစံအတိုင်းကြည့်နိုင်သော **immersive pagoda viewing**၊ ထို့အပြင် **AI posture detection** ပါဝင်သည့် တရားထိုင်ခြင်းစနစ်၊ နေ့စဉ်ဓမ္မဆောင်ပုဒ်များ, တရားများနားထောင်နိုင်သော audio player စသော အထောက်အကူ ပြုလုပ်ငန်းများ ပါဝင်သည်။ ထို့အပြင် သုံးစွဲသူ၏ ကိုးနဝင်းကျင့်စဉ်ဆိုင်ရာ ကိုယ်ပိုင်နေ့စဉ်တရားအားထုတ်သောမှတ်တမ်းများ၊ နေ့စဉ်နှလုံးသွင်း ရွတ်ဆိုရမည့် ဂါထာတော်များ နှင့် သတိပေးချက်များကို စနစ်တကျ ထည့်သွင်းတည်ဆောက်ထားသည့် **KoeNaWin Dashboard** ကိုပါ ဖန်တီးထားသည်။

ဤ ပရောဂျက်တွင် **React.js, PHP, MySQL, Tailwind CSS, Google Teachable Machine** တို့ကို ပေါင်းစပ်အသုံးပြုထားသည်။ စိတ်နှလုံး၏ငြိမ်းချမ်းမှုကို မြှင့်တင်ဖော်ဆောင်ပေးနိုင်သည့် ခေတ်သစ် ဘာသာရေးဆိုင်ရာပလက်ဖောင်းတစ်ခုအဖြစ် ရပ်တည်နေမည်ဖြစ်ပါသည်။

**၃။ အကျိုးကျေးဇူးများ**

● **နေရာမရွေး ဝင်ရောက်နိုင်ခြင်း** – ဘုရားဖူးခရီးသွားခြင်းမလိုအပ်ဘဲ၊ မည်သည့်နေရာတွင်မဆို တရားထိုင်ခြင်း၊ ဆုတောင်းခြင်းများကို အွန်လိုင်းမှတဆင့်ပြုလုပ်နိုင်သည်။

● **စိတ်အာရုံကို ပိုမိုကောင်းမွန်ခြင်း** – တကယ်ဘုရားဖူးနေရသကဲ့သို့ ခံစားရစေသော immersive pagoda view နှင့် တရားစာဆောင်များ၊ တရားတော်များဖြင့် အသုံးပြုသူ၏ စိတ်တည်ငြိမ်မှုကို တိုးတက်စေသည်။

● **AI နည်းပညာဖြင့် တရားထိုင်မှုပုံစံမှန်ကန်စေခြင်း** – Posture detection ဖြင့် တရားထိုင်နေစဉ် သုံးစွဲသူ၏ခန္ဓာကိုယ်အနေအထားမှန်/မမှန်ကို သတိပေးနိုင်သော guided meditation အတွေ့အကြုံရရှိစေသည်။

● **ကိုးနဝင်းအဓိဋ္ဃာန်ဝင်သူ၏ မှတ်တမ်းများ ကို သိမ်းဆည်းနိုင်ခြင်း** – Koe Na Win Dashboard မှတဆင့် အဓိဋ္ဌာန်ဝင်ကာ အဓိဋ္ဌာန်နေ့စဉ်မှတ်တမ်းများနှင့် အဓိဋ္ဌာန်ပြီးဆုံးပါက ပြီး‌မြောက်သည့်မှတ်တမ်းများကို သိမ်းဆည်းပေးကာ အဓိဋ္ဌာအောင်အသိအမှတ်ပြုစာဆောင်ထုတ်ပေးသည်။

● **ဓမ္မဆောင်ပုဒ်များကို နေ့စဉ်ရရှိခြင်း** –ဓမ္မဆောင်ပုဒ်များကို နေ့စဉ် မြင်တွေ့နိုင်သဖြင့် စိတ်ပိုင်းဆိုင်ရာငြိမ်းချမ်းမှုနှင့် သတိတရားရှိမှုကို အားဖြည့်ပေးသည်။

● **မြန်မာ့ယဉ်ကျေးမှုနှင့်နည်းပညာ ပေါင်းစည်းမှု** – ဗုဒ္ဓဘာသာဆိုင်ရာအဖွဲ့အစည်းများအတွက် အဆင်ပြေလွယ်ကူစွာ အသုံးပြုနိုင်သည့် digital platform တစ်ခုဖြစ်လာစေနိုင်သည်။

**၄။ အသုံးပြုနိုင်မည့် နယ်ပယ်များ**

၁။ ဘာသာရေးနှင့် စိတ်ပိုင်းဆိုင်ရာကျင့်စဉ်များ

* ကိုယ်တိုင်ခရီးသွားလာနိုင်ခြင်းမရှိသူများအတွက် ဗုဒ္ဓဘုရားကျောင်းများကို အွန်လိုင်းမှ ဖူးမြော်နိုင်ခြင်း။
* အွန်လိုင်းမှ ဘုရားရှိခိုးခြင်း၊ တရားထိုင်ခြင်းနှင့် ဓမ္မအဆုံးအမများကို ပို့ချပေးခြင်း။
* မိမိ၏ ကိုးနဝင်းကျင့်စဉ်များ၊ အမှတ်ရနေစေရန် သတိပေးချက်များကို KoNaWin Dashboard တွင် စနစ်တကျ စီမံခန့်ခွဲပေးခြင်း။

၂။ ပညာရေးနှင့် ယဉ်ကျေးမှုထိန်းသိမ်းခြင်း

* လူငယ်များနှင့် ပြည်ပရောက်သင်ယူသူများအား ဗုဒ္ဓဘာသာ၏အဆုံးအမများ၊ ရွတ်ဆိုပူဇော်ပုံများနှင့် တရားထိုင်နည်းများကို သင်ကြားပေးခြင်း။
* ဗုဒ္ဓဘာသာအစဉ်အလာများကို နောင်လာနောက်သားများအတွက် ဒီဂျစ်တယ်ပုံစံဖြင့် ထိန်းသိမ်းထားနိုင်ခြင်း။
* နိုင်ငံတကာမှ ဗုဒ္ဓကိုစိတ်ဝင်စားသူများကို ဗုဒ္ဓဘာသာယဉ်ကျေးမှုအတွေ့အကြုံများကို မျှဝေခြင်း။

၃။ ခရီးသွားလာရေးနှင့် ဒီဂျစ်တယ်အတွေ့အကြုံ

* မြန်မာနိုင်ငံရှိ စေတီပုထိုးများနှင့် စိတ်ဝင်စားဖွယ်ကောင်းသည့် ဗုဒ္ဓဘာသာအမွေအနှစ်များကို ဒီဂျစ်တယ်နည်းပညားဖြင့် ထိန်းသိမ်းမြှင့်တင်ပေးခြင်း။
* အထူးသဖြင့် နိုင်ငံတကာဧည့်သည်များအတွက် ဒီဂျစ်တယ်ခရီးသွားလုပ်ငန်းကို အထောက်အကူပြုနိုင်ခြင်း။

၄။ နည်းပညာနှင့် တီထွင်ဆန်းသစ်မှု

* Web Development၊ AI နှင့် UX design တို့ကို လက်တွေ့ယဉ်ကျေးမှုဆိုင်ရာအသုံးချမှုများတွင် ပေါင်းစပ်အသုံးပြုပုံကို သရုပ်ပြနိုင်ခြင်း။
* အခြားဘာသာရေးဆိုင်ရာ သို့မဟုတ် ယဉ်ကျေးမှုဆိုင်ရာ ဒီဂျစ်တယ်ပရောဂျက်များအတွက် စံနမူနာပုံစံကောင်းတစ်ခုအဖြစ် ဆောင်ရွက်နိုင်ခြင်း။